ประกาศกรุงเทพมหานคร เรื่อง กำหนดขนาดและชนิดยานยนต์ อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียมการจอดยานยนต์ในอาคารที่จอดยานยนต์ของกรุงเทพมหานคร บริเวณตลาดยอด บางลำภู ถนนไกรสีห์ เขตพระนคร
ประกาศกรุงเทพมหานคร
ประกาศกรุงเทพมหานคร
เรื่อง
กำหนดขนาดและชนิดยานยนต์ อัตราค่าธรรมเนียม หลักเกณฑ์
วิธีการและเงื่อนไขในการจัดเก็บค่าธรรมเนียมการจอดยานยนต์
ในอาคารที่จอดยานยนต์ของกรุงเทพมหานคร
บริเวณตลาดยอด
บางลำภู
ถนนไกรสีห์ เขตพระนคร
----------
 โดยที่เป็นการสมควรปรับปรุงประกาศกรุงเทพมหานคร
เรื่อง กำหนดขนาด
และชนิดยานยนต์ อัตราค่าธรรมเนียม หลักเกณฑ์ วิธีการและเงื่อนไขในการจัดเก็บค่าธรรมเนียม
การจอดยานยนต์ในอาคารที่จอดยานยนต์ของกรุงเทพมหานคร
บริเวณตลาดยอด บางลำภู 
ถนนไกรสีห์ เขตพระนคร
 อาศัยอำนาจตามความในมาตรา
๔๙ แห่งพระราชบัญญัติระเบียบบริหาร
ราชการกรุงเทพมหานคร พ.ศ. ๒๕๒๘ ประกอบกับข้อ ๔ และข้อ ๖
แห่งข้อบัญญัติ
กรุงเทพมหานคร เรื่อง
การเรียกเก็บค่าธรรมเนียมการจอดยานยนต์ในอาคารที่จอดยานยนต์
ของกรุงเทพมหานคร พ.ศ. ๒๕๓๓
ผู้ว่าราชการกรุงเทพมหานครจึงออกประกาศไว้ ดังต่อไปนี้

 ข้อ
๑ ให้ยกเลิกประกาศกรุงเทพมหานคร
เรื่อง กำหนดขนาดและชนิด
ยานยนต์ อัตราค่าธรรมเนียม หลักเกณฑ์
วิธีการและเงื่อนไขในการจัดเก็บค่าธรรมเนียมการจอด
ยานยนต์ในอาคารที่จอดยานยนต์ของกรุงเทพมหานคร บริเวณตลาดยอด
บางลำภู ถนนไกรสีห์ 
เขตพระนคร ลงวันที่ ๗ ธันวาคม ๒๕๔๓

 ข้อ
๒
การจอดยานยนต์ในอาคารที่จอดยานยนต์ของกรุงเทพมหานคร บริเวณ
ตลาดยอด บางลำภู ถนนไกรสีห์ เขตพระนคร ให้มี ๒ ประเภท
ดังนี้ 
  ๒.๑ ประเภทการจอดประจำ
  ๒.๒ ประเภทการจอดชั่วคราว

 ข้อ
๓ ให้รถจักรยานยนต์และรถยนต์ไม่เกิน
๔ ล้อ ที่มีขนาดความสูงไม่เกิน
๒.๐๐ เมตร เข้าจอดในประเภทการจอดประจำได้
โดยเสียค่าธรรมเนียมในอัตราต่อคันดังนี้
  ๓.๑ รถยนต์เดือนละ ๒,๐๐๐ บาท
  ๓.๒ รถจักรยานยนต์เดือนละ ๘๐๐ บาท
 อัตราค่าธรรมเนียมตามวรรคหนึ่ง
เป็นอัตราค่าธรรมเนียมซึ่งได้รวมภาษี
มูลค่าเพิ่มไว้แล้ว

 ข้อ
๔
ให้เจ้าของยานยนต์ที่ประสงค์จะนำยานยนต์เข้าจอดในประเภทการ
จอดประจำติดต่อขอรับบัตรจอดยานยนต์ของกรุงเทพมหานคร
โดยชำระค่าธรรมเนียมก่อนนำรถ
เข้าจอด การชำระค่าธรรมเนียมดังกล่าวให้ชำระเป็นรายเดือน
 ในกรณีที่ได้ชำระค่าธรรมเนียมเป็นรายเดือนแล้ว
ถ้าใช้สิทธิจอดยานยนต์
ไม่ครบเดือน ไม่มีสิทธิเรียกค่าธรรมเนียมคืน
 การนำยานยนต์เข้าจอดในอาคารที่จอดยานยนต์ของกรุงเทพมหานคร
และการนำยานยนต์ออกจากอาคารที่จอดยานยนต์ของกรุงเทพมหานครจะต้องแสดงบัตร
จอดยานยนต์ต่อเจ้าหน้าที่ที่ประตูทางเข้าและทางออกและต้องปฏิบัติตามเงื่อนไขในบัตร
จอดยานยนต์และคำแนะนำของเจ้าหน้าที่โดยเคร่งครัด

 ข้อ
๕ ให้รถจักรยานยนต์และรถยนต์ไม่เกิน
๔ ล้อ ที่มีขนาดความสูง
ไม่เกิน ๒.๐๐ เมตร
เข้าจอดในประเภทการจอดชั่วคราวได้ระหว่างเวลา ๐๖.๐๐ น. ถึง
๒๑.๐๐ น ของทุกวัน โดยเสียค่าธรรมเนียมในอัตราต่อคัน ดังนี้
  ๕.๑ รถยนต์
  ก. ภายในหนึ่งชั่วโมงแรก ๑๕ บาท
  ข. ชั่วโมงต่อไปชั่วโมงละ ๒๐ บาท
เศษของชั่วโมงถ้าไม่เกิน
๓๐ นาที คิด ๑๐ บาท ถ้าเกิน ๓๐ นาที คิด ๒๐ บาท
  ๕.๒ รถจักรยานยนต์
  ก. ภายในหนึ่งชั่วโมงแรก ๕
บาท
  ข. ชั่วโมงต่อไปชั่วโมงละ ๗ บาท
เศษของชั่วโมง ถ้าไม่เกิน
๓๐ นาที คิด ๓ บาท ถ้าเกิน ๓๐ นาที คิด ๗ บาท
 ๕.๓
ในกรณีที่มีการจอดยานยนต์ไว้ในอาคารที่จอดยานยนต์เกินกำหนดเวลา
ที่อนุญาตไว้ นอกจากจะต้องเสียค่าธรรมเนียมตามปกติแล้ว
จะต้องมีการเสียเพิ่มทุกครั้งที่มี
การจอดยานยนต์ในช่วงเวลาที่เกินกำหนด
แม้จะเป็นการจอดยานยนต์ต่อเนื่องก็ตาม โดยรถยนต์
เสียครั้งละ ๑๐๐ บาท รถจักรยานยนต์เสียครั้งละ ๓๐ บาท
 อัตราค่าธรรมเนียมและอัตราค่าธรรมเนียมเพิ่มตามข้อนี้ได้รวมภาษีมูลคาเพิ่ม
ไว้แล้ว

 ข้อ
๖
ให้ผู้ที่นำยานยนต์เข้ามาจอดในอาคารที่จอดยานยนต์ประเภทการจอด
ชั่วคราวรับบัตรจอดยานยนต์จากเจ้าหน้าที่ที่ประตูทางเข้าและต้องปฏิบัติตามเงื่อนไขในบัตรจอด
ยานยนต์และคำแนะนำของเจ้าหน้าที่โดยเคร่งครัดและให้ชำระค่าธรรมเนียมต่อเจ้าหน้าที่ที่ประตู
ทางออกก่อนนำยานยนต์ออกจากอาคารที่จอดยานยนต์

 ข้อ
๗
บัตรจอดยานยนต์ทั้งประเภทการจอดประจำและการจอดชั่วคราวต้อง
เก็บรักษาไว้เป็นหลักฐาน
กรณีบัตรจอดยานยนต์สูญหายให้แจ้งความต่อหัวหน้างานบริการที่
จอดยานยนต์
หรือเจ้าหน้าที่จัดเก็บรายได้ซึ่งปฏิบัติหน้าที่จัดเก็บค่าธรรมเนียมจอดยานยนต์ในอาคาร
ที่จอดยานยนต์ โดยผู้แจ้งต้องแสดงบัตรประจำตัวประชาชน
หรือบัตรประจำตัวเจ้าหน้าที่ของรัฐ
หรือบัตรอื่นใดที่กฎหมายรับรองให้ใช้แทนบัตรประจำตัวประชาชนได้
และต้องเสียค่าธรรมเนียม
ในกรณีนี้จำนวน ๑๐๐ บาท
 การรับแจ้งความให้ถามชื่อตัว
ชื่อสกุล สัญชาติ อายุ อาชีพ ที่อยู่ และหมายเลข
บัตรประจำตัวประชาชน หรือบัตรประจำตัวเจ้าหน้าที่ของรัฐ
หรือบัตรอื่นใดที่กฎหมายรับรองให้ใช้
แทนบัตรประจำตัวประชาชนได้
พร้อมทั้งบันทึกสาเหตุแห่งการสูญหายของบัตรจอดยานยนต์ตาม
แบบ ป.ค. ๑๔

 ข้อ
๘
อาคารที่จอดยานยนต์ของกรุงเทพมหานครแห่งนี้เป็นสถานที่สำหรับจอด
ยานยนต์เท่านั้น
กรุงเทพมหานครจะไม่รับผิดชอบในความเสียหายหรือสูญหายใด ๆ อันเกิดแก่
ทรัพย์สินที่นำเข้ามาในอาคารแห่งนี้ทั้งสิ้น
 ทั้งนี้
ตั้งแต่วันที่ ๒๘ ตุลาคม ๒๕๔๔ เป็นต้นไป

 ประกาศ
ณ วันที่ ๒๘ กันยายน พ.ศ. ๒๕๔๔
 
สมัคร สุนทรเวช
 
ผู้ว่าราชการกรุงเทพมหานคร

[รก. ๒๕๔๔/พ๑๐๖ง/๒๔/๒๖ ตุลาคม ๒๕๔๔]


สุรินทร์ / พิมพ์/ แก้ไข
๑/๐๕/๒๕๔๕
 A+B